Tisztelt HR Menedzser! (Ha esetleg tudjuk a Hiring Menedzser nevét név szerint, írjuk ide, mert személyesebbé teszi a jelentkezést.)

Számos különböző területen működő (technológia, jog, pénzügy) ügyfél számára toboroztam tehetségeket az eddigi karrierem során. Így az eddig összegyűlt tapasztalatomat és piaci ismereteimet, interperszonális képességeimet most szívesen összpontosítanám egy cégre. Ezért jelentkezem a HJC recruiter pozíciójára, hogy tovább mélyítsem toborzói készségeimet és ismereteimet, valamint hogy segítsek a cégnek olyan tehetséges jelöltek felkutatásában, akik összhangban vannak a vállalat szervezeti céljaival. Bízom abban, hogy adatalapú megközelítésem segítheti a cég toborzó csapatának munkáját.

Az elmúlt öt évet az XY munkaerő-közvetítő toborzójaként töltöttem, ahol 100 jelöltet helyeztem el ideiglenes és állandó munkakörökbe. Ebből a 100 jelöltből az ideiglenes jelöltek 99%-a teljesítette a teljes szerződését, az állandó jelöltek 87%-a pedig legalább egy évig a pozíciójában maradt. Ezt a sikert annak tulajdonítom, hogy minden egyes pozíció esetén átfogó igényelemzést végzek, és hogy közvetlen személyiségem lehetővé teszi, hogy pozitív kapcsolatot építsek ki a jelöltekkel.

Örömmel élnék a lehetőséggel, hogy a HJC számára toborozhassak, melynek csapata hisz a folyamatos növekedésben és értéknek tekinti a fejlődést. Számomra is elsődleges cél az önfejlesztés, hiszek a folyamatos tanulásban, ezért minden évben legalább egy szakmai tanfolyamot elvégzek, hogy bővítsem ismereteimet a toborzási technikákról. A közelmúltban elvégeztem az ATS-technológiákról, a munkaerő-felvételről és a sokszínűség előtérbe helyezéséről szóló programokat, valamint az elmúlt két évben 10 nappal csökkentettem az ajánlattételig eltelt átlagos napok számát, ami személyes célom volt.

Ha lehetőséget kapok a HJC-nél, akkor speciális szakmai tudásomat és képességeimet kihasználva hozzájárulhatok a cég dinamikus bővüléséhez és hasonló toborzási célkitűzések eléréséhez.

Köszönöm, hogy időt szakított pályázatomra. Csatoltan küldöm önéletrajzomat, amelyben további részleteket talál eddigi pályafutásomról. Remélem, felkeltettem érdeklődését, és lehetőséget kapok egy személyes találkozásra, ahol megbeszélhetjük, hogy hogyan illeszkednek képességeim és tapasztalataim az Önök igényeihez.

Üdvözlettel

(Jelölt neve)